ম্যাগপাই ওএস
ম্যাগপাই ওএস, অথবা শুধু ম্যাগপাই লিনাক্স (ইংরেজি: MagpieOS, Magpie Linux), বাংলাদেশের ডেভেলপার রিজওয়ান হাসান নির্মিত একটি আর্চ-ভিত্তিক ওপেন সোর্স লিনাক্স ডিস্ট্রিবিউশন, যা ব্যবহারবান্ধব পরিবেশ ও প্রবেশযোগ্যতার উপর গুরুত্বারোপ করে এবং আউট-অব-দ্যা-বক্স কাজের জন্য প্রস্তুত থাকে। ডিস্ট্রোটির হালনাগাদ পদ্ধতি হল রোলিং রিলিজ এবং এটি প্যাকেজ ম্যানেজার হিসাবে প্যাকম্যান ও আর্চ রিপোজিটরি ব্যবহার করে। তবে ২০২০ সালের ডিসেম্বর মাসে এটি বন্ধ হয়ে যায়।